
                 2008 nr…..

Projekteerimistingimuste määramine

( Narva linn, 6. Paemurru tn. 14  üksikelamu projekteerimiseks hävinud hoone kohale kasutades osaliselt vanu konstruktsioone ilma detailplaneeringut koostamata)
1.  ASJAOLUD JA MENETLUSE KÄIK

12.01.2009 a. härra Boriss Eidemiller taotles Narva Linnavalitsuse Arhitektuuri-ja Linnaplaneerimise Ametilt uusi projekteerimistingimusi Narva linn, 6. Paemurru tn. 14 üksikelamu projekteerimiseks hävinud hoone kohale kasutades osaliselt vanu konstruktsioone ehitusprojekti koostamiseks ilma detailplaneeringut koostamata. Arhitektuuri- ja Linnaplaneerimise Amet teeb ettepaneku projekteerimistingimuste 28.11.2007.a. korralduse  nr.1814-k kehtetuks tunnistamiseks ning uute projekteerimistingimuste kinnitamiseks seoses uue projekteerimistingimuste väljastamisega.

Narva linnas, 6. Paemurru tn. 14 maa pindalaga  1 450 m2, on erastamata.
2. ÕIGUSLIKUD JÄRELDUSED

2.1 Ehitusseaduse §19 lõikele 3 kohaselt projekteerimistingimused on ehitise arhitektuursed ja ehituslikud tingimused, mis määratakse ehitisele kohaliku omavalitsuse korraldusega.

Planeerimisseaduse § 9  lõike 10 punktile 2 kohaselt Kohalik omavalitsus võib lubada ilma detailplaneeringut koostamata olemasoleva hoonestuse vahele jäävale ühele krundile üksikelamu ehitusprojekti koostamist ja püstitamist, kui uue üksikelamu projekteerimisel ja ehitamisel järgitakse piirkonna hoonestuslaadi ja planeerimispõhimõtteid ning projekteerimistingimused kooskõlastatakse naaberkinnistute omanikega.

2.2 Narva Linnavolikogu 09.02.2006 määruse nr  6  “Narva Linnavalitsuse projekteerimistingimuste ilma detailplaneeringuta määramise delegeerimise õigus”  kohaselt on Narva Linnavolikogu delegeerinud Narva Linnavalitsusele õiguse määrata üksikelamu ehitusprojektide projekteerimistingimused ilma detailplaneeringuta

3. OTSUS
3.1  Määrata projekteerimistingimused Narva linn, 6. Paemurru tn. 14 üksikelamu projekteerimiseks hävinud hoone kohale kasutades osaliselt vanu konstruktsioone ehitusprojekti koostamiseks ilma detailplaneeringut koostamata järgnevalt:

	3.1.1 ÜLDANDMED



	3.1.1.1  Tellija
	Boriss Eidemiller
6. Paemurru tn. 14,       Narva linn 

	3.1.1.2  Asukoht,

           algandmed                                         
	Narva linn, 6. Paemurru tn, 14
Krundi pindala   1 450 m2
Maakasutuse sihtotstarve: elamumaa 

	3.1.1.3  Projekteerimistingimused on kehtivad 2 aastat alates korralduse jõustumisest.              

	3.1.1.4  Projekteerimistingimuste koostamise alus     

3.1.1.4.1 Projekteerimistingimuste taotlus 12.01.09.a avaldus nr. 52/1-12     

               Boriss Eidemiller - krundi omanik 
3.1.1.4.2 Ehitusseadus, Planeerimisseadus, Narva linna ehitusmäärus

3.1.1.4.3 Eestis kehtivad normatiivid, EPN, Eesti Standardid.

	3.2. PROJEKTEERIMISE EESMÄRK




Projekti koostamise eesmärgiks on üksikelamu projekteerimiseks hävinud hoone kohale kasutades osaliselt vanu konstruktsioone ehitusprojekti koostamiseks ilma detailplaneeringut koostamata.
	3. 3 ÜLDNÕUDED




3.3.1   Projekti koostamisel juhinduda Eestis kehtivatest seadustest, standarditest,
           normdokumentidest ja juhenditest, sealhulgas:
         - Vabariigi Valitsuse kinnitatud 27.10.2004.a määrus nr 315 „Ehitisele ja selle osale

            esitatavad tuleohutusnõuded”;
- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;

- Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti
   seletuskiri”;

- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti
 ehituskirjeldus”;

- Eesti Standard EVS 811: 2006 „Hoone ehitusprojekt”;

- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“;

- Majandus- ja Kommunikatsiooniministri kehtestatud 24.12.2002.a. määrus nr 69 „Ehitise tehniliste andmete loetelu“.

3.3.2   Projekti koostamisel kasutada tõest tehnovõrkudega digitaalset geodeetilist krundi

           alusplaani täpsusega M 1:500 mis on kooskõlastatud peageodeedi poolt.

3.3.3  Projekt (selle osad) peab olema koostatud või kontrollitud projekteerimises pädeva

           vastutava spetsialisti poolt (Ehitusseadus §18 lõige 4 punkt 1).

3.3.4  Projekt peab olema heaks kiidetud kõigil seadusega ettenähtud juhtudel.

3.3.5  Väljastatud projekteerimistingimused lisada projekti kausta.

3.3.6  Esitada projekti nimetus vastavalt projekteerimistingimustele.

3.3.7  Esitada Arhitektuuriametile eskiisprojekt heakskiidu saamiseks. Eskiisprojekt koostada

          kooskõlas Eesti Standardiga EVS 811:2006 „Hoone ehitusprojekt”.

3.3 8  Projekti koosseisus esitada originaalkooskõlastused.

3.3.9  Esitada Arhitektuuriametile kooskõlastamiseks ehitusprojekt vähemalt kahes identselt

          komplekteeritud eksemplaris. Narva linna ehitusmääruse § 24 kohaselt nõutakse

          põhiprojekt ehitusloa saamiseks.

3.3.10Ehitise tehniliste näitajate esitamiseks kasutada ehitisregistri blanketti.
3.3.11 Juhul kui hoonet kasutatakse üle 4 kuu aastas, siis tuleb esitada projekti koosseisus

          (projekti osana) hoone vastavus energiatõhususe miinimumnõuetele.
	3.4 ARHITEKTUURSED JA LINNAEHITUSLIKUD TINGIMUSED


3.4.1   Hoonete arv krundil 2, projekteeritav uus elamu (põlenud hoone asemel, reg. kood
           118006961)  ja olemasolev garaaž (reg. kood 120552381) 
3.4.2   Ehitusala:  mitte ületada väljakujunenud ehitusjoont.
3.4.3   Taastamine põlenud üksikelamu olemasolevale vundamendile.
3.4.4   Määrata hoone kasutusaeg aastas.
3.4.5   Krundi maksimaalne täisehitus: 30 % (arvutus näidata asendiplaanil).
3.4.6   Lubatud üksikelamu korruste arv: 2.

3.4.7   Lubatud suurim üksikelamu kõrgus: 9,0m planeeritud maapinnast.   

3.4.8   Arhitektuur: kaasaegne, esteetiline, piirkonna elukvaliteeti parandav. Kujunev kompleks
           peab moodustama professionaalselt lahendatud arhitektuurse terviku.
3.4.9   Katusekatte materjal: tuldtõkestav, vastavalt ehitusmaterjalide ja-toodete terviseohutuse
           nõuetele. Mitte kasutada asbesti sisaldavaid materjale.
3.4.10 Välisviimistlus: kasutada ajas kestvaid kvaliteetmaterjale (laudis, kivi, krohv

           jne), sobitades olemasoleva hoonestusega. Mitte kasutada plekki ja plastikmaterjale.

          Värvilahendus sobitada naaberkinnistutega. Välisviimistluse ja värvilahenduse pass
           esitada projekti koosseisus. Palkmaja projekteerimise korral katta hoone

           välisvoodriga. 
3.4.11  Siseviimistlus: vajadusel lahendada eraldi projekti osana.

3.4.12  Vajadusel elumajade fassaadide soojustamine: vastavalt soojustehnilistele arvutustele.

3.4.13  Piirded ja parkimiskohad: lahendada krundi piirides.

3.4.14  Piirded: lahendada piire kõrgusega 1,5 m sobilikuna  piirkonna miljöösse ning

            hoonega kooskõlas olevaks. Piire peab olema ažuurne. Piirde tüüp: dekoratiivpiire koos
            kaunistavate elementidega, võrkpiire, aiapaneelid jne. Esitada piirde vaade ja tehnilised

            näitajad (rajatise ehitisalune pind, kõrgus, pikkus). Esitada kooskõlastamiseks vähemalt 

            2 piirde eskiislahendust.

3.4.15  Kruntidevaheliste piirde rekonstrueerimine on lubatud vaid naaberkruntide omanike

            nõusoleku alusel (Asjaõigusseadus §151. piirirajatis). 
3.4.16  Haljastus: põhimõtteline kujunduslik-funktsionaalne lahendus näidata asendiplaanil.

            Kõvakattega pind ei tohi protsentuaalselt ületada haljastatavat pinda.

3.4.17  Teed ja juurdepääsud: kõvakate, teekattekivid, teekatteplaadid, murukivi või puistkate. 

3.4.18  Jäätmekäitlus: lahendada projekti mahus, näidates asendiplaanil, prügikonteiner

            soovitavalt piirata dekoratiivsete elementidega.

3.4.19  Välisvalgustus: lahendada sissepääsudel.
3.4.20  Asendiplaan: näidata tänava ehitusjoon ja hoonestuse asukohad, ehitiste mõõtmed,

            kaugus lähimate piiride ja ehitisteni, tehnovõrgud, pinnakatted, lammutatavad ehitised,

            lahendada väljasõit krundilt, anda parkimise lahendus.

3.4.21  Muud nõuded: vastavalt ekspertiisotsusele.
3.4.22  Projekti koosseisus esitada lisaks: 
    - elumaja inventeerimisplaan,

    - põrandate plaan ja lõiked,

    - uute seinte spetsifikatsioon ja lõiked,

    - avade täitmise plaan,

    - värvivaated koos värvikoodidega,

    - akende ja uste eksplikatsioon,

    - teekatete põhimõttelõiked,

    - keskkonnakaitsemeetmed ja tuleohutusmeetmed jne.
	3.5 INSENERTEHNILISED ERITINGIMUSED



3.5.1   Hoone siseruumide tehnosüsteemide projekteerimine: vajadusel esitada insener-tehnilised

           osad Eesti Standardiga ettenähtud mahus, vastavalt ehitusprojekti staadiumile.

3.5.2   Hoone varustamine välisvõrkudega: vajadusel esitada välistrasside tööprojektid. Kasutada

           eraldi kausta (tiitelleht, seletuskiri, trassi plaan, montaaži skeem, sõlmed, materjalide

           tellimisspetsifikatsioon, pikiprofiil, katete taastamine jne.) Eriosadele taotleda tehnilised

           tingimused ja projektid kooskõlastada vastavate võrguvaldajatega.

	3.6 ERITINGIMUSED




          Enne projekteerimise algust tuleb läbi viia hoone seisundi tehniline ekspertiis. Soovitused
           ja järeldused võtta arvesse projekteerimisel.
	3.7 EHITUSPROJEKTI KOOSKÕLASTUSED




3.7.1    Ida-Eesti Päästekeskuse Narva Keskkomando.

3.7.2    Naaberkinnistute omanikud ( kruntidevahelised piirded).

3.7.3    Narva Linnavalitsuse Arhitektuuri- ja Linnaplaneerimise Amet.

	4. RAKENDUSSÄTTED




4.1    Kohustada hr. Boriss Eidemiller'it enne projekteerimist kooskõlastama naaberkinnistute

         omanikega projekteerimistingimusi Narva linn, 6. Paemurru tn. 14 üksikelamu 

         projekteerimiseks hävinud hoone kohale kasutades osaliselt vanu konstruktsioone

         ehitusprojekti koostamiseks ilma detailplaneeringut koostamata (Planeerimisseadus §9

         lõige 10 punkt 2).
4.2    Tunnistada kehtetuks Narva Linnavalitsuse 28.11.2007.a. korraldus nr.1814-k

          “6. Paemurru tn. 14 üksikelamu rekonstrueerimine ilma laiendamiseta”.
4.3    Korraldus jõustub teatavakstegemisest.

4.4    Korralduse võib vaidlustada Tartu Halduskohtu Jõhvi kohtumajas 30 päeva jooksul arvates

         korralduse  teatavakstegemisest.

	[image: image1.png]



Tarmo Tammiste

Ants Liimets

Linnapea

Linnasekretär


